Euroopa Parlament annab AKV-ELi koostöösse märkimisväärse panuse oma arengukomisjoni töö kaudu ja AKV-ELi parlamentaarse ühisassamblee kaudu, millel on endise ühisassamblee järglasena põhiroll ELi  ja tema AKV partnerite suhete arendamises ja tugevdamises ning mis toob kokku ELi (Euroopa Parlamendi liikmed) ja AKV riikide valitud esindajad kaks korda aastas. Euroopa Parlament on moodustanud ka delegatsiooni suhtlemiseks üleaafrikalise parlamendiga, et korraldada regulaarseid kohtumisi ja visiite kohapeale. Parlament võtab igal aastal vastu resolutsiooni, väljendades oma seisukohti ja muresid seoses AKV-ELi parlamentaarse ühisassamblee töö ja AKV-ELi koostööga.